User:Philocypros/Ανοιχτό Θέατρο Χιλιομοδίου Ειρήνη Παπά

μικρογραφία|352x352εσ|Το Ανοιχτό Θέατρο Χιλιομοδίου Ειρήνη Παπά από ψηλά Ανοιχτό Θέατρο Χιλιομοδίου Ειρήνη Παπά ονομάζεται το νέο θέατρο που χτίστηκε στο Χιλιομόδι Κορινθίας και που εγκαινιάστηκε από το Δήμο Κορινθίων στις 19 Ιουλίου 2022.

Σχετικά με το έργο
Το θέατρο είναι κτισμένο σε λόφο 1,5 χιλιόμετρο νοτιοανατολικά του Χιλιομοδίου, που λόγω της τοποθεσίας του συνδυάζει την πανοραμική θέα στον οικισμό, την ηρεμία αλλά και την εύκολη πρόσβαση προς αυτό. Στον ίδιο λόφο προϋπάρχουν αδριάντας του Ήρωα της επανάστασης του 1821 Νικήτα Σταματελόπουλου αλλά και ναΰδριο αφιερωμένο στη Μεταμόρφωση του Σωτήρος. Το έργο ξεκίνησε να κατασκευάζεται στις αρχές Νοεμβρίου του 2021, στα πλαίσια ενός σχεδίου γενικότερης ανάπλασης του σημείου, ενώ ταυτόχρονα με μερικά συνοδά έργα (πεζοδρομήσεις, ηλεκτροφωτισμός κ.α) έχει εξασφαλιστεί η ασφάλεια, η προσβασιμότητα αλλά και η ικανοποίηση του επισκέπτη.

Για τη χρηματοδότηση του έργου χρησιμοποιήθηκαν κονδύλια από το πρόγραμμα Leader τα οποία εξασφάλισε ο Δήμος Κορινθίων, σε συνεργασία με τους τοπικούς φορείς.

Στη τελική του μορφή, το θέατρο διαθέτει χωρητικότητα 800 θεατών με πλήρη προσβασιμότητα σε ΑμεΑ, ενώ διαθέτει όλους τους απαραίτητους χώρους προετοιμασίας (αποδυτήρια, τουαλέτες κ.α) ώστε να εξυπηρετεί όλους τους παρευρισκόμενους. Η κατασκευή του προσφέρει ικανοποιητική ακουστική και σε συνδυασμό με την επένδυση από πέτρα της περιοχής το καθιστά πλήρως εναρμονισμένο με το περιβάλλον γύρω του αλλά και ως ένα θέατρο που μπορεί να φιλοξενήσει κάθε μορφής κοινωνική και πολιτιστική εκδήλωση.

Παραπομπές
Έτοιμο για τα εγκαίνια το θέατρο Ειρήνη Παπά - mypressnet.gr

Στις 19 Ιουλίου τα εγκαίνια του θεάτρου "Ειρήνη Παπά" στο Χιλιομόδι Κορινθίας - ertnews.gr

Νεό θέατρο "Ειρήνη Παπά" στο Χιλιομόδι και σπουδαία αρχαιολογικά ευρήματα - in.gr

Εγκαίνια θεάτρου Ειρήνη Παπά - η πρόσκληση - loutrakiblog.gr